b'\n_START_ARTICLE_\nShaun Tan\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nTanin is\xc3\xa4 on malesiankiinalainen, \xc3\xa4iti irlantilainen. H\xc3\xa4n vietti lapsuutensa Perthiss\xc3\xa4 ja kirjoitti ja kuvitti tarinoita jo silloin. Erityisen mielenkiinnon kohteena olivat dinosaurukset, robotit ja avaruusalukset. Lapsuudesta mielenj\xc3\xa4\xc3\xa4neit\xc3\xa4 kirjailijoita ovat muun muassa Quentin Blake ja Roald Dahl. My\xc3\xb6hemmin teini-i\xc3\xa4ss\xc3\xa4 h\xc3\xa4neen tekiv\xc3\xa4t vaikutuksen Ray Bradburyn kertomukset. Visuaalisia vaikutteita h\xc3\xa4n sai l\xc3\xa4hinn\xc3\xa4 television ja elokuvien kautta. Koulussa h\xc3\xa4n osallistui taideopetukseen, mutta my\xc3\xb6hemmin h\xc3\xa4n on itse opettanut kirjankuvitusta._NEWLINE_Tanin puoliso on suomalainen graafinen suunnittelija Inari Kiuru. _NEWLINE_Tan on kuvittanut nuorten aikuisten kirjallisuutta vuodesta 1996. H\xc3\xa4n on kuvittanut my\xc3\xb6s ulkomaalaisten nuorten aikuisten kirjallisuutta kirjoittavien kirjailijoiden teoksia ja suunnitellut kirjankansia. H\xc3\xa4n valmistui L\xc3\xa4nsi-Australian yliopistosta aineinaan englanninkielinen kirjallisuus ja taiteen historia, teoria ja kritiikki. H\xc3\xa4n on maalannut muraaleja.'